**Oiva Keskinen** (s. 28. helmikuuta 2004 Ylöjärvi) on suomalainen jääkiekkoilija, joka edustaa SM-liigajoukkue Tapparaa. Hän on pelipaikaltaan keskushyökkääjä.

Ura
---

### Seuraura

Keskinen aloitti jääkiekkoilun Ylöjärven Ilveksessä, jonka yhdistyttyä Ylöjärven Tapparan kanssa seurasta tuli sittemmin Uplakers. Hän siirtyi Ylöjärveltä omien sanojensa mukaan 6–7 kauden jälkeen HC Nokiaan, jossa Keskinen pelasi omien sanojensa mukaan 4–5 kautta. Keskinen jakoi kaudella 2018–2019 C-nuorten SM-karsinnoissa tehoilla 14+22=36 joukkueensa sisäisen maalipörssin voiton Patrik Juholan kanssa ja oli toiseksi paras pistemies hänen jälkeensä. C-nuorten SM-sarjassa hän oli HC Nokian paras maalintekijä yhdeksällä osumallaan.

Kaudeksi 2019–2020 Keskinen siirtyi Tapparaan. Hän oli C-nuorten SM-sarjassa joukkueensa paras maalintekijä kymmenellä osumallaan. Kaudella 2020–2021 Keskinen nousi Tapparan U18-joukkueen varakapteeniksi. Hän oli joukkueen paras pistemies ja syöttäjä tehoilla 19+33=52, joilla Keskinen jakoi koko U18 SM-sarjan pistepörssin kolmannen sijan neljän muun pelaajan kanssa. Hän voitti kauden päätteeksi pronssia ja Keskinen valittiin sarjan ensimmäiseen tähdistökentälliseen. Kaudella 2022–2023 hän oli Tapparan U20-joukkueen toiseksi paras maalintekijä ja neljänneksi paras pistemies tehoilla 20+21=41. Keskinen jakoi U20 SM-sarjan maalipörssin yhdeksännen sijan Pelicansin Jesse Kiiskisen ja HIFK:n Tuomas Urosen kanssa. Hän voitti kauden päätteeksi Suomen-mestaruuden ja Keskinen valittiin sarjan toiseen tähdistökentälliseen.

Toukokuussa 2023 Keskinen teki kaksivuotisen juniorisopimuksen Tapparan SM-liigajoukkueen kanssa. Columbus Blue Jackets varasi hänet seitsemännellä kierroksella 194. pelaajana NHL:n varaustilaisuudessa 2023. Keskinen teki miesten pääsarjadebyyttinsä Mestarien liigan toisella kierroksella 2. syyskuuta 2023 pohjoisirlantilaista Belfast Giantsia vastaan. Hänet merkittiin Tapparan kolmossentteriksi laidoilleen Petteri Puhakka ja Nick Halloran. Keskinen sai ottelussa jääaikaa 8.25 minuuttia. Hän teki ottelussa myös ensimmäisen pääsarjamaalinsa. SM-liigadebyyttinsä Keskinen teki runkosarjan avauskierroksella 13. syyskuuta 2023 Pelicansia vastaan. Hänet merkittiin Tapparan kolmossentteriksi laidoilleen Petteri Puhakka ja Nick Halloran. Keskinen sai ottelussa jääaikaa 11.54 minuuttia. Hän teki myös liigauransa avausmaalin heti ensimmäisessä vaihdossaan ajassa 2.17. Keskisen tekemän ottelun avausosuma jäi Tapparan 4–0-voittoon päättyneen ottelun voittomaaliksi. Kristian Kuusela valitsi hänet ottelun Alumnien tähtien kakkostähdeksi.

### Maajoukkueura

Keskinen on pelannut 13 nuorten ja yhden poikien maaottelun.

Pelityyli
---------

Keskinen on kuvaillut itseään luotettavaksi pelaajaksi, joka pystyy hoitamaan myös puolustuspään. Hän on maininnut vahvuuksikseen hyökkäyspään pelaamisen, pelinäkemyksen, syöttötaidot ja oveluuden. Keskinen on kertonut pyrkivänsä tuomaan niitä peliin ja sitä kautta auttamaan joukkuettaan.

Keskinen on kertonut seuranneensa erityisesti Sebastian Ahon ja Auston Matthewsin pelaamista.

Muuta
-----

Keskisen isoveli Kalle pelasi kaudella 2022–2023 puolustajana Uplakersin II-divisioonajoukkueessa. Veljekset pelasivat kahdella kaudella joukkuetovereina Tapparan U18-joukkueessa. Kaksoisveli Onni pelaa salibandyä Classikissa. Heidän isänsä Ville Keskinen pelasi omalla urallaan hyökkääjänä pääasiassa alemmissa sarjoissa, mutta myös yhden pääsarjakauden Norjassa. Veljesten hyökkääjänä pelannut setä Esa Keskinen on maailmanmestari (1995) ja olympiamitalisti (hopea Calgarysta 1988 ja pronssi Lillehammerista 1994), joka voitti myös kaksi Suomen- ja yhden Ruotsin-mestaruuden. Esa on myös aateloitu Suomen jääkiekkoleijonaksi numerolla 140.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2021–2022 | Tappara | U20-SM | 7 | 1 | 0 | 1 | 2 | – | – | – | – | – |
| 2022–2023 | Tappara | U20-SM | 38 | 20 | 21 | 41 | 8 | 11 | 3 | 7 | 10 | 6 | Kakkostähdistö |
| 2023–2024 | Tappara | SM-liiga |  |  |  |  |  |  |  |  |  |  |  |  |  |  |  |  | JMM | 7 | 2 | 3 | 5 | 0 |
| 2 kautta | yhteensä | U20-SM | 45 | 21 | 21 | 42 | 10 | 11 | 3 | 7 | 10 | 6 |

Lähteet
-------

* Oiva Keskinen The Internet Hockey Databasessa (englanniksi)
* Oiva Keskinen Eurohockey-sivustolla (englanniksi)
* Oiva Keskinen *Elite Prospects*. Everysport Media Group AB.  (englanniksi)

### Viitteet

1. 1 2 3 4  Oiva Keskinen *Elite Prospects*. Everysport Media Group AB.  (englanniksi)
2. ↑  Lindqvist, Elmeri: Maalin heti Liiga-debyytissään iskenyt Oiva Keskinen ammentaa inspiraatiota kiekkosuvustaan *Jatkoaika.com*.  13.9.2023. Jatkoaika r.y. Viitattu 13.9.2023.
3. ↑  Elite Prospects - HC Nokia U16 *eliteprospects.com*. Everysport Media Group AB. Viitattu 4.9.2023. (englanniksi)
4. ↑  Elite Prospects - Tappara U16 *eliteprospects.com*. Everysport Media Group AB. Viitattu 4.9.2023. (englanniksi)
5. ↑  Elite Prospects - U18 SM-sarja Stats 2021-2022 *eliteprospects.com*. Everysport Media Group AB. Viitattu 4.9.2023. (englanniksi)
6. ↑  Elite Prospects - Tappara U20 *eliteprospects.com*. Everysport Media Group AB. Viitattu 4.9.2023. (englanniksi)
7. ↑  Elite Prospects - U20 SM-sarja Stats 2022-2023 (Tilastossa kolmanneksi sijoittuneen Antti Virtasen joukkue SaiPa ei pelannut ylemmässä jatkosarjassa.) *eliteprospects.com*. Everysport Media Group AB. Viitattu 4.9.2023. (englanniksi)
8. ↑  Jatkosopimuksia ja uusia tulokkaita - katso kaikki julkaistut sopimukset *tappara.fi*.  10.5.2023. Tamhockey Oy. Viitattu 4.9.2023.
9. ↑  Matches *championshockeyleague.com*.  2.9.2023. Champions Hockey League (CHL) AG. Viitattu 4.9.2023. (englanniksi)
10. ↑  Matches *championshockeyleague.com*.  2.9.2023. Champions Hockey League (CHL) AG. Viitattu 4.9.2023. (englanniksi)
11. ↑  Tappara - Pelicans, 13.9.2023 *liiga.fi*.  13.9.2023. Jääkiekon SM-liiga Oy. Viitattu 13.9.2023.
12. ↑  Heimo, Jussi: Tapparan 19-vuotias lupaus jysäytti sensaation – sai viestin legendalta ennen tähtihetkeään *is.fi*.  13.9.2023. TAMPERE:  Sanoma Media Finland Oy. Viitattu 13.9.2023.
13. ↑  Tappara - Pelicans, 13.9.2023 *liiga.fi*.  13.9.2023. Jääkiekon SM-liiga Oy. Viitattu 13.9.2023.
14. 1 2  Sihvonen, Varpu: Oiva Keskinen haluaa kehittää erityisesti kamppailupelaamistaan *nhl.com/fi*.  9.8.2023. National Hockey League. Viitattu 4.9.2023.
15. ↑  Kalle Keskinen *Elite Prospects*. Everysport Media Group AB.  (englanniksi)
16. ↑  Ville Keskinen *Elite Prospects*. Everysport Media Group AB.  (englanniksi)
17. ↑  Esa Keskinen *Elite Prospects*. Everysport Media Group AB.  (englanniksi)

Tappara – SM-liiga
1 Heikkinen |
4 Witkowski |
9 Matson |
11 Camper (**A**) |
13 Kemiläinen (**A**) |
14 Nykänen |
15 Somppi |
17 Halloran |
20 Keskinen |
22 Luoto |
23 Kohonen |
26 Kulonummi |
27 Tanus |
28 Leskinen |
30 Heljanko |
31 Rönni |
33 Vittasmäki (**A**) |
34 Randelin |
42 Rauhala (**C**) |
43 Ahlroth |
44 Juolevi |
50 Ekberg |
63 Tuulola |
70 Saari |
72 Kontiola |
73 Baptiste |
76 Levtchi |
78 Rautiainen |
86 Granath |
89 Tammela |
90 Liedes |
91 Puhakka |
95 Savinainen  

Valmentajat Grönborg – Juujärvi – Puistola – Karjalainen – Näykki – Haverinen – Konttinen